=== Lejesoldater og kirkehistorie ===
Kristiansten fæstning indtager også en lille, men interessant plads i kirkehistorien. Besætningen på fæstningen var i stor grad lejesoldater. I forbindelse med den forestående [[Venuspassage]]n i 1769 havde kong [[Christian VII]] indbudt en fremstående astronom fra [[Wien]], [[Jesuiterordenen|jesuitpræsten]] [[Maximilian Hell]], til at tage til [[Vardø]] for at foretage observationer der. Sammen med en lægbror fra samme orden, [[lingvist]]en [[Johannes Sajnovics]], rejste han nordpå. En kirkelig interessant hændelse fandt sted da de to jesuitter besøgte Trondhjem på vejen. Her opholdt sig 155 udenlandske katolske landsknægte på fæstningen, der var afskåret fra enhver [[den katolske kirke|katolsk]] rådgivning. Men Hell skaffede sig tilladelse til at afholde messe for dem, og ikke mindre end 146 av soldatene modtog [[sakramente]].
Historie Kultur Foreninger Organisationer